**Rasmus Alexander Heljanko** (s. 27. helmikuuta 2000 Porvoo) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan oikea laitahyökkääjä, mutta Heljanko osaa pelata myös keskellä. Hän laukoo oikealta.

Ura
---

Heljanko syntyi Porvoossa, mutta kasvoi Askolassa. Hän aloitti jääkiekkoilun 4-vuotiaana Porvoo Huntersin korttelikiekkokoulussa. Heljanko siirtyi juniorina sittemmin Helsingin IFK:hon, jossa hän voitti kauden 2015–2016 päätteeksi C-nuorten Suomenmestaruuden. Kauden 2017–2018 Heljanko pelasi suurimmaksi osaksi seuran B-nuorissa, joiden paras pistemies hän oli tehoilla 14+25=39. Heljanko ratkaisi HIFK:lle B-nuorten Suomenmestaruuden Final Four -turnauksen finaalissa Tapparaa vastaan, kun hän viimeisteli joukkueelleen 4–3-loppulukemat vain 2.04 minuuttia ennen varsinaisen peliajan päättymistä. Heljanko palkittiin kauden päätteeksi B-nuorten SM-sarjan herrasmiespelaajana Erkki Lehtonen -palkinnolla. Hän pelasi kauden aikana myös kolme ottelua HIFK:n A-nuorissa, jossa Heljanko voitti kauden päätteeksi SM-pronssia.

Kaudella 2019–2020 Heljanko nousi HIFK:n A-nuorten varakapteeniksi. Hän jakoi joukkueen sisäisen pistepörssin voiton Janne Hämäläisen ja Julius Janhosen kanssa tehoilla 16+24=40. Heljanko palkittiin A-nuorten SM-liigan herrasmiespelaajana Jere Lehtinen -palkinnolla ja valittiin toiseen tähdistökentälliseen. Hän debytoi kauden aikana myös HIFK:n SM-liigajoukkueessa, jossa hän pelasi 22 runkosarjaottelua tehden yhden syöttöpisteen. Heljanko teki liigadebyyttinsä 30. lokakuuta 2019 KooKoota vastaan. Hänet merkittiin HIFK:n nelosketjun oikeaan laitaan Micke-Max Åstenin ja Janne Hämäläisen viereen. Heljanko sai ottelussa jääaikaa 11.17 minuuttia. Hän keräsi myös yhden kahden minuutin jäähyn kampituksesta.

Huhtikuussa 2020 Heljanko teki HIFK:n kanssa 2+1-vuotisen SM-liigasopimuksen. Ennen kauden 2020–2021 alkua, syyskuussa hän joutui loukkaantumisen vuoksi sivuun arviolta peräti 10-12 viikoksi. Heljanko palasi kaukaloihin lopulta tammikuussa 2021. Hän teki liigauransa avausmaalin kauden toisessa ottelussaan 20. tammikuuta 2021 Mikkelin Jukureita vastaan. Heljangon avausmaali jäi HIFK:n 4–0-voittoon päättyneen ottelun voittomaaliksi. Roland Carlsson valitsi hänet ottelun Alumnien tähtien kolmostähdeksi. Kaikkiaan Heljanko pelasi kauden aikana 21 runkosarjaottelua tehopistein 3+3=6. Hän ei kuitenkaan pelannut pudotuspeleissä, mutta Heljanko voitti kauden päätteeksi SM-pronssia.

Kauden 2021–2022 Heljanko aloitti HIFK:n U20-joukkueessa. Lokakuun 2021 lopulla seura lainasi hänet Mestis-joukkue Joensuun Kiekko-Poikiin, jossa Heljanko pelasi neljä ottelua. Marraskuussa HIFK lainasi hänet 9. tammikuuta asti kestävällä sopimuksella JYPin SM-liigajoukkueeseen paikkaamaan Patrik Siikasen pitkäaikaista loukkaantumista sekä mahdollisten alle 20-vuotiaiden MM-kilpailuihin lähtevien pelaajien jättämiä aukkoja. Tammikuussa 2022 Heljangon lainasopimusta seuran kanssa jatkettiin 15. helmikuuta saakka. Helmikuussa hänen sopimuksensa HIFK:n kanssa lopulta purettiin ja Heljanko teki JYPin kanssa kevääseen 2024 ulottuvan sopimuksen. Hän pelasi joukkueessa kauden aikana kaikkiaan 37 runkosarjaottelua tehopistein 3+8=11.

Muuta
-----

Heljangon isoveli Christian pelaa maalivahtina SM-liigajoukkue Tapparassa. Veljesten isä Simo Heljanko on entinen MM-tason motocrosskuljettaja, joka toimii nykyään perheyritys Muovi-Heljangon toimitusjohtajana.

Rasmus Heljanko valmistui ylioppilaaksi Mäkelänrinteen urheilulukiosta keväällä 2019.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | HIFK | A-SM | 2 | 2 | 0 | 2 | 0 | 1 | 0 | 1 | 1 | 0 |
| 2018–2019 | HIFK | A-SM | 44 | 9 | 16 | 25 | 4 | 4 | 0 | 1 | 1 | 2 |
| 2019–2020 | HIFK | A-SM | 35 | 16 | 24 | 40 | 10 | – | – | – | – | – |
|  | HIFK | SM-liiga | 22 | 0 | 1 | 1 | 2 | – | – | – | – | – |
| 2020–2021 | HIFK | SM-liiga | 21 | 3 | 3 | 6 | 4 | – | – | – | – | – |
| 2021–2022 | HIFK | U20-SM | 4 | 6 | 2 | 8 | 0 | – | – | – | – | – |
|  | JoKP | Mestis | 4 | 3 | 0 | 3 | 0 | – | – | – | – | – |
|  | JYP | SM-liiga | 37 | 3 | 8 | 11 | 8 | – | – | – | – | – |
| 2022–2023 | JYP | SM-liiga | 23 | 2 | 2 | 4 | 4 | – | – | – | – | – |
|  | KeuPa HT | Mestis | 33 | 22 | 29 | 51 | 6 | – | – | – | – | – |
| 4 kautta | yhteensä | SM-liiga | 103 | 8 | 14 | 22 | 18 | – | – | – | – | – |
| 2 kautta | yhteensä | Mestis | 37 | 25 | 29 | 54 | 6 | – | – | – | – | – |

Lähteet
-------

* Rasmus Heljanko The Internet Hockey Databasessa (englanniksi)
* Rasmus Heljanko Eurohockey-sivustolla (englanniksi)
* Rasmus Heljanko *Elite Prospects*. Everysport Media Group AB.  (englanniksi)

### Viitteet

1. ↑  Rasmus Heljanko *hifk.fi*. Oy HIFK Hockey AB.  Arkistoitu 16.2.2020. Viitattu 16.2.2020.
2. ↑  Westpro viikkoraportti: C-nuorten pisteputki vieraissa sai jatkoa *hifk.fi*.  11.9.2019. Oy HIFK Hockey AB. Viitattu 17.12.2019.
3. 1 2  Tilastot *liiga.fi*. Jääkiekon SM-liiga Oy. Viitattu 20.1.2021.
4. 1 2  Grönroos, Reija; Hämäläinen, Antti: Onnea uusille ylioppilaille! Katso Ylen ylioppilaskoneesta, kuka saa valkolakin *yle.fi*.  15.5.2019. Yleisradio Oy. Viitattu 28.12.2021.
5. ↑  Tilastot *liiga.fi*. Jääkiekon SM-liiga Oy. Viitattu 31.10.2019.
6. 1 2  Pasanen, Timo: Rasmus Heljanko ratkaisi B-nuorten SM-kullan *liiga.fi*.  17.4.2018. Askola:  Etelä-Suomen Media Oy. Viitattu 31.10.2019.
7. 1 2 3 4 5  Rasmus Heljanko *Elite Prospects*. Everysport Media Group AB.  (englanniksi)
8. 1 2  Degerlund, Toni: Korttelikiekosta jääkiekkoammattilaiseksi – Christian ja Rasmus Heljanko ovat hyvä esimerkki kuinka pitkälle perinteinen kiekkoturnaus voi johtaa *uusimaa.fi*.  12.12.2019. Keskisuomalainen Oyj. Viitattu 22.6.2021.
9. ↑  Elite Prospects - HIFK U20 *eliteprospects.com*. Everysport Media Group. Viitattu 5.3.2020. (englanniksi)
10. ↑  Silventoinen, Juha: Nuorten SM-liigan parhaat valittu – Tieksola ja Tuomisto palkintorohmuina *Jatkoaika.com*.  5.3.2020. Jatkoaika r.y. Viitattu 5.3.2020.
11. ↑  Kokoonpanot *liiga.fi*.  30.10.2019. Jääkiekon SM-liiga Oy. Viitattu 31.10.2019.
12. ↑  Ottelutilastot *liiga.fi*.  30.10.2019. Jääkiekon SM-liiga Oy. Viitattu 31.10.2019.
13. ↑  Otteluseuranta *liiga.fi*.  30.10.2019. Jääkiekon SM-liiga Oy. Viitattu 31.10.2019.
14. ↑  Pärnänen, Antti: Superlupaus Brad Lambert jatkaa 2 vuotta HIFK:ssa – Myös tähtihyökkääjät Jere Sallinen ja Ville Leskinen jatkavat *Jatkoaika.com*.  6.4.2020. Jatkoaika r.y. Viitattu 6.4.2020.
15. ↑  Rasmus Heljanko sivussa 10-12 viikkoa *hifk.fi*.  24.9.2020. Oy HIFK Hockey AB. Viitattu 20.1.2021.
16. ↑  Hepola, Joonas: HIFK:lle hyviä uutisia sairastuvalta *radiocity.fi*.  7.1.2021. Bauer Media Oy.  Arkistoitu 27.1.2021. Viitattu 20.1.2021.
17. ↑  Otteluseuranta *liiga.fi*.  20.1.2021. Jääkiekon SM-liiga Oy. Viitattu 20.1.2021.
18. ↑  Perälä, Joni: HIFK:n Heljanko ja Luoto lainalle Kiekko-Poikiin *Jatkoaika.com*.  28.10.2021. Jatkoaika r.y. Viitattu 15.11.2021.
19. ↑  Hurmerinta, Eero: Patrik Siikanen loukkaantuneena sivuun − JYP lainaa Rasmus Heljangon paikkaamaan *Jatkoaika.com*.  15.11.2021. Jatkoaika r.y. Viitattu 15.11.2021.
20. ↑  JYP *facebook.com*.  10.1.2022. JYP Jyväskylä Oy. Viitattu 10.1.2022.
21. ↑  Lindeman, Tero: Reid Gardiner siirtyy loppukaudeksi HIFK:hon − JYP saa myös vahvistuksia *Jatkoaika.com*.  24.2.2022. Jatkoaika r.y. Viitattu 24.2.2022.
22. ↑  Rasmus Heljanko *Elite Prospects*. Everysport Media Group AB.  (englanniksi)
23. ↑  Askolan kuukauden yritys: Muovialan edelläkävijä Muovi-Heljanko satsaa pienempään hiilijalanjälkeen *itavayla.fi*.  24.6.2019. Itäväylä Viestintä Oy. Viitattu 22.6.2021.
24. ↑  Mäkelänrinteen lukion kevään ylioppilaat *hel.fi*.  16.5.2019. Helsingin kaupunki. Viitattu 31.10.2019.

JYP – SM-liiga
2 Minkkinen |
3 Honka |
4 V. Koskela |
5 Vainio |
6 Pulkkinen |
8 Niku |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Louhivaara |
42 Eronen (**A**) |
45 A. Malinen |
49 Smith |
51 Welsh |
63 Christoffer |
71 Puustinen (**A**) |
88 Rooba (**C**) |
91 Gardiner |
92 Vidgren |
95 Huovila  

Valmentajat Rautakorpi – Nieminen – Heiskanen – Pekkarinen – Luhanko – Pohjanvirta